Вясновае наступленне (1975)
Вясновае наступленне — апошняя і самая буйная наземная кампанія В’етнамскай вайны, якая праводзілася сіламі паўночнав’етнамскай арміі (В’етнамская народная армія, ВНА) у сакавіку—красавіку 1975 года. Складалася з трох наступальных аперацый: Тэйнгуенскай, Хюэ-Данангскай, «Хо Шы Мін». У ходзе гэтых аперацый паўночнав’етнамская армія нанесла серыю цяжкіх паражэнняў паўднёвав’етнамскай арміі і заняла большую частку тэрыторыі Паўднёвага В’етнама, уключаючы сталіцу краіны Сайгон, што стала завяршэннем В’етнамскай вайны.